[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 31.10.2008

COM(2008) 693 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 10 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 10ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη :

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1525/2007[2] του Συμβουλίου, και ιδίως το άρθρο 37,

Η Ευρωπαϊκή Επιτροπή με το παρόν έγγραφο υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 10 στον προϋπολογισμό του 2008.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Αύξηση των προβλέψεων εσόδων 4

2.1. Αναθεώρηση των ιδίων πόρων 4

2.2. Άλλα έσοδα 4

3. Μείωση των πιστώσεων πληρωμών 5

3.1. Τομέας 1α Ανταγωνιστικότητα για την ανάπτυξη και την απασχόληση 5

3.2. Τομέας 1β Συνοχή για την ανάπτυξη και την απασχόληση 6

3.3. Τομέας 2 Διατήρηση και διαχείριση των φυσικών πόρων 7

3.4. Τομέας 3β Ιθαγένεια 8

3.5. Τομέας 4 Η ΕΕ ως παγκόσμιος παράγων 8

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ …….13

ΑΛΛΑΓΕΣ ΣΤΗΝ ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση δαπανών ανά τμήμα διαβιβάζονται χωριστά μέσω του συστήματος SEI-BUD. Η απόδοση στην αγγλική γλώσσα των αλλαγών στην κατάσταση δαπανών ανά τμήμα επισυνάπτεται στο παράρτημα του προϋπολογισμού για ενημερωτικούς λόγους.

1. Εισαγωγή

Το προσχέδιο διορθωτικού προϋπολογισμού (ΠΣΔΠ) αριθ. 10 για το οικονομικό έτος 2008 καλύπτει τα ακόλουθα στοιχεία :

- την ανάγκη εγγραφής στον προϋπολογισμό καθαρής αύξησης των προβλέψεων εσόδων (1 198,7 εκατ. EUR) μετά την αναθεώρηση των προβλέψεων των ιδίων πόρων και άλλων εσόδων·

- την ανάγκη μείωσης των πιστώσεων πληρωμών στις γραμμές του προϋπολογισμού για τους τομείς 1α, 1β, 2, 3β και 4 (4 891,3 εκατ. EUR), μετά το συνυπολογισμό των αναδιατάξεων που προτείνονται στη συνολική μεταφορά.

2. Αύξηση των προβλέψεων εσόδων

2.1. Αναθεώρηση των ιδίων πόρων

Σύμφωνα με το άρθρο 16 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000[3], η Επιτροπή αναθεώρησε τις προβλέψεις των ιδίων πόρων. Αυτό αναφέρεται ιδίως στα υπόλοιπα του ΦΠΑ και του ΑΕΕ και στους παραδοσιακούς ίδιους πόρους.

Όσον αφορά τα υπόλοιπα των ιδίων πόρων ΦΠΑ και ΑΕΕ, και με βάση τις διαθέσιμες πληροφορίες, η Επιτροπή προτείνει την εγγραφή ποσού 1 823,7 εκατ. EUR. Αυτή η αύξηση αφορά τα κεφάλαια 3 1 και 3 2 του τμήματος εσόδων του προϋπολογισμού.

Στο παρόν στάδιο, οι υπολογισμοί για τα υπόλοιπα των κρατών μελών είναι ακόμα προσωρινοί λόγω της τρέχουσας επαλήθευσης των δεδομένων του ΦΠΑ και του ΑΕΕ. Αυτό μπορεί να οδηγήσει την Επιτροπή στην αναθεώρηση των αριθμητικών στοιχείων κατά τη διάρκεια της διαδικασίας για το παρόν ΠΣΔΠ.

Επίσης, η Επιτροπή προτείνει τη μείωση των παραδοσιακών ιδίων πόρων (ΠΙΠ) κατά 1 600 εκατ. EUR στο κεφάλαιο 12 των εσόδων. Ο διορθωτικός προϋπολογισμός αριθ. 5/2008[4] εκτίμησε το σύνολο των παραδοσιακών ιδίων πόρων ως καθαρό ποσό ύψους 18 536,3 εκατ. EUR. Ωστόσο, λαμβανομένης υπόψη της εξέλιξης των ποσών που εισπράχθηκαν από την αρχή του έτους, το ποσό αυτό εκτιμάται τώρα σε 16 936,3 εκατ. EUR. Εάν νέα πραγματικά δεδομένα για το τελευταίο τρίμηνο του έτους επιφέρουν σημαντικές αλλαγές σε αυτή την εκτίμηση, η Επιτροπή θα αναθεωρήσει τα αριθμητικά της στοιχεία και κατά τη διάρκεια της διαδικασίας του προϋπολογισμού.

2.2. Άλλα έσοδα

Δημοσιονομικές διορθώσεις στο πλαίσιο των διαρθρωτικών ταμείων (θέση 6 5 0 0)

Λαμβανομένων υπόψη των ποσών που εισπράχθηκαν για τη θέση 6 5 0 0, και θεωρώντας δεδομένο ότι αυτά τα ποσά δεν θα επαναχρησιμοποιηθούν αυτό το έτος, προτείνεται η εγγραφή στον προϋπολογισμό ποσού 313 εκατ. EUR.

Άλλες συνεισφορές και επιστροφές χωρίς ειδικό προορισμό (θέση 6 6 0 1)

Λαμβανομένου υπόψη του πραγματικού αποτελέσματος για τη θέση 6 6 0 1 μπορούν να εγγραφούν επιπλέον 33 εκατ. EUR.

Τόκοι υπερημερίας και πρόστιμα

Στα κεφάλαια 7 0 και 7 1 της γενικής κατάστασης εσόδων εγγράφονται οι τόκοι υπερημερίας και τα πρόστιμα. Ο διορθωτικός προϋπολογισμός αριθ. 3/2008[5] αύξησε ήδη τα ποσά που εγγράφονται στον προϋπολογισμό του 2008 κατά 849,2 εκατ. EUR. Αν υπολογίσουμε τα ποσά τα οποία, στο παρόν στάδιο της χρήσης, έχουν εισπραχθεί ή ενδέχεται να εισπραχθούν, προτείνεται να εγγραφεί στον προϋπολογισμό συμπληρωματικό ποσό ύψους 629 εκατ. EUR.

3. Μείωση των πιστώσεων πληρωμών

Η Επιτροπή προτείνει την αναπροσαρμογή του επιπέδου των πιστώσεων πληρωμών για ορισμένες γραμμές του προϋπολογισμού με σκοπό την καλύτερη ευθυγράμμισή τους με τις τελευταίες εκτιμήσεις αναγκών, βασιζόμενη στην υπόθεση ότι η εκ νέου εξισορρόπηση πιστώσεων πληρωμών μεταξύ γραμμών του προϋπολογισμού που ζητήθηκε χωριστά από την Επιτροπή στο πλαίσιο της λεγόμενης «συνολικής μεταφοράς» θα γίνει δεκτή από την αρμόδια για τον προϋπολογισμό αρχή. Η προτεινόμενη μείωση στο επίπεδο των πιστώσεων πληρωμών ανέρχεται σε 4 891,3 εκατ. EUR.

3.1. Τομέας 1α Ανταγωνιστικότητα για την ανάπτυξη και την απασχόληση

Ολοκλήρωση του προγράμματος για τις επιχειρήσεις (- 50 εκατ. EUR)

Οι πιστώσεις πληρωμών στο πλαίσιο του άρθρου 01 04 05 καταβάλλονται σε δύο καταπιστευματικούς λογαριασμούς, τους οποίους διαχειρίζεται το Ευρωπαϊκό Ταμείο Επενδύσεων (ΕΤΕ) εξ ονόματος της Επιτροπής. Οι πληρωμές για την τήρηση των υποχρεώσεων που αναλήφθηκαν από το ΕΤΕ (εξ ονόματος της Επιτροπής) γίνονται με εκταμιεύσεις από αυτούς τους λογαριασμούς, όπως απαιτείται. Οι δύο λογαριασμοί καλύπτουν τα δύο χρηματοπιστωτικά μέσα, δηλαδή τις εγγυήσεις και τα κεφάλαια επιχειρηματικού κινδύνου.

Βάσει αυτού του προγράμματος, οι υποχρεώσεις ανάληψης υποχρεώσεων είναι απαραίτητες ώστε να μπορεί η Επιτροπή να εξουσιοδοτεί το ΕΤΕ, ως εκτελεστικό οργανισμό, να υπογράφει συμβάσεις με ενδιάμεσους χρηματοπιστωτικούς οργανισμούς. Οι πιστώσεις πληρωμών απαιτούνται βραχυπρόθεσμα μόνο εν μέρει, διότι εξαρτώνται από την τήρηση ορισμένων προϋποθέσεων:

- για τις επενδύσεις επιχειρηματικού κινδύνου, οι πόροι καταβάλλονται μόνο στην εταιρεία επιχειρηματικού κινδύνου όταν απαιτούνται για την υλοποίηση της επένδυσης ή για την πληρωμή του επιλέξιμου κόστους του κεφαλαίου επιχειρηματικού κινδύνου. Ελλείψει επένδυσης δεν πραγματοποιείται πληρωμή.

- για τις εγγυήσεις, οι πόροι καταβάλλονται μόνο σε ενδιάμεσο χρηματοπιστωτικό οργανισμό όταν υπάρχει αδυναμία πληρωμής και ο ενδιάμεσος χρηματοπιστωτικός οργανισμός απαιτεί την πληρωμή στο πλαίσιο της εγγύησης. Ελλείψει αδυναμίας πληρωμής δεν πραγματοποιείται πληρωμή.

Εφόσον, το ΕΤΕ πρέπει να είναι πάντα σε θέση να διενεργεί πληρωμές εγκαίρως, οι πιστώσεις πληρωμών χρησιμοποιούνται για τη μεταφορά επαρκών πόρων στους καταπιστευματικούς λογαριασμούς (που διατηρούνται από το ΕΤΕ εξ ονόματος της Επιτροπής). Πραγματοποιείται τακτική παρακολούθηση όσον αφορά τον αναμενόμενο ρυθμό πληρωμών, ώστε να διασφαλίζεται ότι πάντοτε εξακολουθούν να διατίθενται επαρκείς πόροι στο ΕΤΕ. Ο όρος «επαρκείς» σε αυτή την περίπτωση αναφέρεται στον αναμενόμενο ρυθμό εκταμίευσης, και όχι στη συνολική αναληφθείσα υποχρέωση διότι οι συμβάσεις που υπογράφονται από το ΕΤΕ έχουν μεγάλη διάρκεια. Οι πληρωμές ποσών για τα οποία αναλήφθηκε υποχρέωση μπορούν να διενεργούνται για μεγάλη χρονική περίοδο.

Ενόψει των προαναφερομένων, το ποσό των εκταμιεύσεων που απαιτείται για οποιοδήποτε έτος δεν μπορεί να προσδιοριστεί ακριβώς εκ των προτέρων. Οι υπηρεσίες της Επιτροπής διατηρούν συνεχώς επαφή με το ΕΤΕ κατά τη διάρκεια οποιουδήποτε έτους, για να προσαρμόζουν τις απαιτήσεις στις πληρωμές που πράγματι θα γίνουν.

Βάσει των πληροφοριών που διαβιβάσθηκαν από το ΕΤΕ, η Επιτροπή προτείνει τη μείωση των πιστώσεων πληρωμών από 86,2 εκατ. EUR σε 36,2 εκατ. EUR (- 50 εκατ. EUR). Αυτή η εκτίμηση βασίζεται στις προβλεπόμενες ανάγκες εκταμίευσης για το υπόλοιπο του 2008, οι οποίες δεν είναι καθόλου πιθανό να υπερβούν το ανώτατο όριο των 36 εκατ. EUR. Περαιτέρω, οι καταπιστευματικοί λογαριασμοί περιλαμβάνουν ήδη επαρκείς πόρους για να καλύψουν ακόμα και σημαντικά υψηλότερες εκταμιεύσεις εάν αυτό χρειαστεί.

3.2. Τομέας 1β Συνοχή για την ανάπτυξη και την απασχόληση

Διαρθρωτικά ταμεία και Ταμείο Συνοχής (- 4 514,7 εκατ. EUR)

Στο παρόν προσχέδιο διορθωτικού προϋπολογισμού, προτείνεται μείωση κατά 4 514,7 εκατ. EUR των πιστώσεων πληρωμών για τον τομέα 1β. Οι λόγοι αυτής της μείωσης επεξηγούνται παρακάτω.

Παρόλο που η συντριπτική πλειοψηφία των επιχειρησιακών προγραμμάτων για τη νέα περίοδο προγραμματισμού 2007-2013 εγκρίθηκε το 2007, οι ενδιάμεσες πληρωμές για αυτά τα προγράμματα θα είναι αμελητέες το 2008. Πριν από την υποβολή της πρώτης αίτησης πληρωμής ενός επιχειρησιακού προγράμματος, το ενδιαφερόμενο κράτος μέλος πρέπει να υποβάλει έκθεση για τα συστήματα διαχείρισης και έλεγχου, η οποία κατόπιν πρέπει να γίνει δεκτή από την Επιτροπή. Το άρθρο 71 του κανονισμού αριθ. 1083/2006[6] του Συμβουλίου ορίζει ότι η έκθεση αυτή πρέπει να υποβληθεί «το αργότερο εντός δώδεκα μηνών από την έγκριση κάθε επιχειρησιακού προγράμματος».

Στα τέλη Σεπτεμβρίου, η κατάσταση σχετικά με αυτές τις εκθέσεις για τα συστήματα διαχείρισης και ελέγχου είχε ως εξής. Για τα προγράμματα του Ευρωπαϊκού Κοινωνικού Ταμείου (ΕΚΤ), από πιθανές 117 εκθέσεις, 16 είχαν αποσταλεί από τα κράτη μέλη, από τις οποίες δύο είχαν γίνει δεκτές. Για τα προγράμματα του Ευρωπαϊκού Ταμείου Περιφερειακής Ανάπτυξης (ΕΤΠΑ) και του Ταμείου Συνοχής (ΤΣ) από 316 εκθέσεις για τα συστήματα, 87 είχαν παραληφθεί από την Επιτροπή, από τις οποίες 18 είχαν γίνει δεκτές. Η υποβολή των εκθέσεων από τα κράτη μέλη έγινε με χαμηλότερο ρυθμό από τον αρχικά αναμενόμενο και αυτό το γεγονός έχει άμεσες συνέπειες στις απαιτούμενες πιστώσεις πληρωμών για τις ενδιάμεσες πληρωμές. Επιπλέον, η έγκριση των συστημάτων διαχείρισης και ελέγχου δεν θα οδηγήσει απαραίτητα σε άμεση εισροή αιτήσεων πληρωμής διότι, ιδίως για το ΕΤΠΑ, τα κράτη μέλη ανέφεραν ότι δεν θα αρχίσουν να δαπανούν πριν από την έγκριση των συστημάτων διαχείρισης και ελέγχου.

Για το Ταμείο Συνοχής, και σε μικρότερο βαθμό για ορισμένα επιχειρησιακά προγράμματα του ΕΤΠΑ, οι επιπτώσεις επιτείνονται από το γεγονός ότι τα 949 μεγάλα έργα πρέπει επίσης να υποβληθούν από τα κράτη μέλη στην Επιτροπή για έγκριση.

Αυτό σημαίνει ότι σχεδόν όλες οι πληρωμές το 2008 για τα προγράμματα της περιόδου 2007-2013 έχουν περιοριστεί στις προγραμματισθείσες προκαταβολές. Ωστόσο, οι ενδιάμεσες πληρωμές για τα προγράμματα της περιόδου 2000-06 υπερέβησαν τις προσδοκίες και συνεπώς απορρόφησαν σημαντικό τμήμα των πληρωμών που αρχικά είχαν εκτιμηθεί για τα προγράμματα της περιόδου 2007-13 (7,3 δισ. EUR μεταφέρθηκαν από τα νέα προγράμματα προς τα παλαιά). Ωστόσο, σημαντικός αριθμός πληρωμών έχει ανασταλεί επί του παρόντος από την Επιτροπή για τα προγράμματα της περιόδου 2000-2006, μετά τους λογιστικούς ελέγχους των συστημάτων διαχείρισης και ελέγχου ορισμένων επιχειρησιακών προγραμμάτων και ενώ αναμένεται από τα σχετικά κράτη μέλη να λάβουν τα αναγκαία διορθωτικά μέτρα.

Λαμβανομένων υπόψη των παραπάνω, η Επιτροπή προτείνει τη μείωση των πιστώσεων πληρωμών για τις ακόλουθες γραμμές του προϋπολογισμού του τομέα 1β:

Γραμμή του προϋπολογισμού | Ονομασία | Μεταβολή (EUR) |

04 02 17 | ΕΚΤ — Σύγκλιση | -649 702 522 |

04 02 19 | ΕΚΤ — Περιφερειακή ανταγωνιστικότητα και απασχόληση | -965 000 000 |

13 03 16 | ΕΤΠΑ — Σύγκλιση | -1 127 000 000 |

13 03 18 | ΕΤΠΑ — Περιφερειακή ανταγωνιστικότητα και απασχόληση | -200 000 000 |

13 03 19 | ERDF — Ευρωπαϊκή εδαφική συνεργασία | -158 000 000 |

13 04 02 | Ταμείο Συνοχής | -1 415 000 000 |

Σύνολο τομέα 1β | -4 514 702 522 |

Υπενθυμίζεται ότι ο προϋπολογισμός του 2008 που ζητήθηκε από την Επιτροπή για τον τομέα 1β καταρτίστηκε με την υπόθεση ότι όλα τα προγράμματα της περιόδου 2007-2013 θα θεσπίζονταν το 2007 και ότι η εκτέλεση θα άρχιζε αμέσως μετά την έγκρισή τους και θα οδηγούσε στο κατάλληλο επίπεδο ενδιάμεσων πληρωμών.

3.3. Τομέας 2 Διατήρηση και διαχείριση των φυσικών πόρων

Αποθεματικό για αλιευτικές συμφωνίες (- 20,7 εκατ. EUR)

Η γραμμή αποθεματικού 40 02 41 02 περιλαμβάνει πιστώσεις για πιθανές νέες αλιευτικές συμφωνίες που πρέπει να συναφθούν με ορισμένες τρίτες χώρες. Με βάση την τρέχουσα κατάσταση των διαπραγματεύσεων με τη Λιβερία, τη Σιέρα Λεόνε, την Τανζανία, την Κένυα και τη Σενεγάλη, οι πιθανές συμφωνίες με αυτές τις χώρες δεν θα έχουν ολοκληρωθεί έως τα τέλη του 2008. Συνεπώς, οι μη χρησιμοποιηθείσες πιστώσεις πληρωμών των 20,7 εκατ. EUR μπορούν να ακυρωθούν. Οι αντίστοιχες πιστώσεις ανάληψης υποχρεώσεων έχουν ήδη χρησιμοποιηθεί κατά το μεγαλύτερο μέρος τους στο πλαίσιο της μεταφοράς DEC22/2008.

3.4. Τομέας 3β Ιθαγένεια

Πρόγραμμα για τη δημόσια υγεία (- 13,6 εκατ. EUR)

Αναμένεται υποαπορρόφηση περίπου 14 εκατ. EUR σε πιστώσεις πληρωμών στη θέση 17 03 01 01 «Ολοκλήρωση του προγράμματος για τη δημόσια υγεία (2003 έως 2008)» το 2008. Υπάρχουν δύο κύριοι λόγοι για αυτή την υποαπορρόφηση.

Πρώτον, ποσό περίπου 7 εκατ. EUR εσόδων για ειδικό προορισμό αναλήφθηκε από το πρόγραμμα για τη δημόσια υγεία το τελευταίο τρίμηνο του 2007, επιτρέποντας τη χρηματοδότηση από το πρόγραμμα άλλων ενδιαφερόντων σχεδίων. Ίσο ποσό διατέθηκε για πιστώσεις πληρωμών αλλά λόγω της ημερομηνίας ανάληψης της υποχρέωσης δεν κατέστη δυνατό να πραγματοποιηθούν πληρωμές το 2007. Αυτές οι πιστώσεις πληρωμών μεταφέρθηκαν αυτόματα στο 2008, αλλά δεν είχαν προβλεφθεί κατά το χρόνο κατάρτισης του προσχεδίου προϋπολογισμού του 2008, δηλαδή στις αρχές του 2007. Ως άμεση συνέπεια, οι συνολικές πιστώσεις πληρωμών που διατίθενται σε αυτή τη θέση του προϋπολογισμού παρουσιάζουν πλεόνασμα περίπου 7 εκατ. EUR.

Επιπλέον, η Επιτροπή χορήγησε παρατάσεις σε πολλές επιδοτήσεις στο πλαίσιο του προγράμματος για τη δημόσια υγεία, διότι οι δικαιούχοι αντιμετώπιζαν δυσκολίες όσον αφορά την έγκαιρη επίτευξη των απαιτούμενων αποτελεσμάτων. Επίσης, μερικοί δικαιούχοι καθυστέρησαν την προσκόμιση των φακέλων εκταμίευσης ή των συναφών αποδεικτικών στοιχείων. Ως εκ τούτου, μερικές πληρωμές αναβλήθηκαν για το 2009 για ποσό έως 7 εκατ. EUR.

Μεταβατική διευκόλυνση για θεσμική ανάπτυξη μετά την προσχώρηση (- 26,7 εκατ. EUR)

Ο κύριος λόγος για την υποαπορρόφηση είναι η αναστολή των πληρωμών προς τη Βουλγαρία στο πλαίσιο της προενταξιακής συνδρομής του PHARE (βλέπε παρακάτω) και της μεταβατικής διευκόλυνσης. Στις 23 Ιουλίου 2008, η Ευρωπαϊκή Επιτροπή θέσπισε απόφαση για την ανάκληση του δικαιώματος διαχείρισης προγραμμάτων στο πλαίσιο των δύο προαναφερομένων δημοσιονομικών μέσων για δύο από τους τέσσερεις εκτελεστικούς οργανισμούς της Βουλγαρίας. Επομένως, προτείνεται η μείωση των πιστώσεων πληρωμών για το άρθρο 22 03 κατά 26,7 εκατ. EUR.

3.5. Τομέας 4 Η ΕΕ ως παγκόσμιος παράγων

Μηχανισμός προενταξιακής βοήθειας (ΜΠΒ) — Ανάπτυξη ανθρωπίνων πόρων (- 47,6 εκατ. EUR)

Η Επιτροπή δεν έχει ακόμα παραλάβει από τις τουρκικές αρχές το πακέτο διαπίστευσης και την αίτηση εκχώρησης της διαχείρισης για τη συνιστώσα IV (Ανθρώπινοι πόροι) του ΜΠΒ. Η επίσημη διαβίβαση του πακέτου αναμενόταν στα τέλη Ιουλίου σύμφωνα με τις πληροφορίες που έδωσε η τουρκική κυβέρνηση στο περιθώριο του σεμιναρίου για τη συμφωνία χρηματοδότησης, το οποίο πραγματοποιήθηκε στα μέσα Ιουλίου του 2008.

Η αξιολόγηση συμμόρφωσης εκκρεμεί ακόμα και δεν έχει δοθεί νέα ημερομηνία σχετικά με την υποβολή του πακέτου διαπίστευσης στην Επιτροπή. Ακόμα και εάν το πακέτο είχε διαβιβασθεί πριν από τα τέλη Σεπτεμβρίου θα ήταν αδύνατο για τους ελεγκτές της Επιτροπής να το αξιολογήσουν, να ρυθμίσουν την αποστολή διαπίστευσης και να βεβαιωθούν (στην ελάχιστα πιθανή περίπτωση που δεν προέκυπταν πορίσματα εμπλοκής) ότι η εκχώρηση της διαχείρισης είναι έτοιμη προς θέσπιση από την Επιτροπή πριν από τα τέλη του έτους.

Επιπλέον, το κείμενο της συμφωνίας χρηματοδότησης δεν έχει συμφωνηθεί με τις τουρκικές αρχές. Λαμβάνοντας υπόψη το προβλεπόμενο χρονοδιάγραμμα με ένα άλλο «ενημερωτικό σεμινάριο» στα μέσα Οκτωβρίου, και συνεκτιμώντας ότι οι διαπραγματεύσεις και η προσαρμογή της συμφωνίας υποδείγματος της Επιτροπής στη συνιστώσα μπορούν να αρχίσουν μόνο κατόπιν, δεν φαίνεται ρεαλιστική η σύναψη της συμφωνίας χρηματοδότησης πριν από τα τέλη του έτους.

Εφόσον δεν είναι δυνατή η επίτευξη της εκχώρησης της διαχείρισης και η υπογραφή της συμφωνίας χρηματοδότησης πριν από τα τέλη του έτους, που αποτελούν τις προϋποθέσεις για την πληρωμή της προχρηματοδότησης, προτείνεται η μείωση των πιστώσεων πληρωμών για το άρθρο 04 06 01 κατά 47,6 εκατ. EUR 47,6.

Μέσο προενταξιακής βοήθειας για την αγροτική ανάπτυξη (IPARD) (- 70 εκατ. EUR)

Όπως προβλέπεται από τη νομική βάση, δεν μπορούν να διενεργηθούν πληρωμές, συμπεριλαμβανομένων των πληρωμών προχρηματοδότησης, πριν από τη θέσπιση από την Επιτροπή της απόφασης για «την εκχώρηση της διαχείρισης». Δεδομένου ότι «η εκχώρηση» δεν θα πραγματοποιηθεί κατά τη διάρκεια του 2008 για καμία από τις υποψήφιες χώρες όλες οι πιστώσεις πληρωμών για το 2008 δεν θα δαπανηθούν.

Οι υποψήφιες χώρες πρέπει να θεσπίσουν τις απαιτούμενες δομές (εθνικές αρχές ή/και οργανισμούς) που θα επιτρέψουν την εκτέλεση των προγραμμάτων σύμφωνα με τις αρχές της χρηστής δημοσιονομικής διαχείρισης και μετά να προβούν σε όλους τους ελέγχους διαπίστευσης σε εθνικό επίπεδο. Κατόπιν, όταν οι υποψήφιες χώρες παρουσιάσουν τις δομές που έχουν θεσπίσει, η Επιτροπή πρέπει να διεξαγάγει επαληθεύσεις για να αξιολογήσει τη διοικητική δομή και να καθορίσει εάν τα συστήματα διαχείρισης και ελέγχου που αφορούν κάθε μέτρο ειδικά πληρούν τα κοινοτικά πρότυπα.

Μολονότι οι υποψήφιες χώρες κατέβαλαν ουσιαστικές προσπάθειες για να επιτύχουν την εκχώρηση εντός του 2008, είναι σαφές τώρα ότι η εν λόγω εκχώρηση δεν θα επιτευχθεί εφέτος. Οι τελευταίες προβλέψεις καταδεικνύουν ότι η Κροατία θα χορηγήσει τη διαπίστευση των μέτρων μέχρι τα τέλη Οκτωβρίου 2008 και θα ζητήσει την «εκχώρηση της διαχείρισης» από την Επιτροπή, η οποία πρέπει να δοθεί το πρώτο εξάμηνο του 2009. Για τις άλλες δύο υποψήφιες χώρες, η καθυστέρηση θα είναι μεγαλύτερη λόγω της καθυστέρησης της διαπίστευσης σε εθνικό επίπεδο και της έλλειψης πείρας σχετικά με τη διαχείριση κοινοτικών κονδυλίων. Επομένως, προτείνεται η μείωση των πιστώσεων πληρωμών για το άρθρο 05 05 02 κατά 70 εκατ. EUR.

Μέσο προενταξιακών διαρθρωτικών πολιτικών (ISPA) — Ολοκλήρωση άλλων προηγούμενων σχεδίων (2000 έως 2006) (- 100 εκατ. EUR)

Οι πιστώσεις πληρωμών που εγγράφονται στη γραμμή του προϋπολογισμού 13 05 01 01 προορίζονται για την ολοκλήρωση των σχεδίων στη Βουλγαρία και τη Ρουμανία. Οι προβλέψεις πληρωμών για αυτή τη γραμμή του προϋπολογισμού μειώθηκαν σημαντικά από αυτά τα κράτη μέλη. Αυτή η μείωση στις προβλέψεις πληρωμών απορρέει από χαμηλότερες από τις αναμενόμενες αιτήσεις επιστροφής και στις δύο χώρες καθώς και από την αναστολή πληρωμών για δύο βουλγαρικά σχέδια. Μετά την απόφαση αναστολής που θεσπίστηκε τον Ιούλιο του 2008 από την Επιτροπή, δεν αναμένονται αιτήσεις πληρωμών για τα σχετικά σχέδια αυτό το έτος. Μέχρι τα τέλη Νοεμβρίου 2008 οι βουλγαρικές αρχές πρέπει να εφαρμόσουν ορισμένα μέτρα (περαιτέρω λογιστικούς ελέγχους, ανάπτυξη και εκτέλεση σχεδίου δράσης και αλλαγές στα συστήματα δημοσιονομικής διαχείρισης και ελέγχου) για τη βελτίωση της συνολικής διαχείρισης των δύο σχεδίων που ανεστάλησαν. Η Επιτροπή θα παρακολουθήσει την εκτέλεση αυτών των μέτρων μετά την ολοκλήρωσή τους και ανάλογα με τα αποτελέσματα, μπορεί είτε να άρει την αναστολή είτε να αποφασίσει δημοσιονομική διόρθωση.

Συνεπώς, ως αποτέλεσμα της μείωσης των προβλέψεων πληρωμών, ζητείται για τη θέση 13 05 01 01 μείωση κατά 100 εκατ. EUR.

Συνεργασία με τις αναπτυσσόμενες χώρες της Ασίας (- 48 εκατ. EUR )

Μερικές πληρωμές που προβλέπονταν το 2008 στη θέση του προϋπολογισμού 19 10 01 01 πρέπει να μειωθούν ή να ακυρωθούν για τους ακόλουθους λόγους :

- Μπανγκλαντές (πρόγραμμα εκπαίδευσης): Η εφαρμογή του προγράμματος αυτού είναι βραδύτερη από την αναμενόμενη λόγω των ζημιών από τον κυκλώνα του Νοεμβρίου 2007. Μετά τη σύσταση για ενδιάμεση επανεξέταση του προγράμματος, το επίπεδο εκταμίευσης για το 2008 μειώνεται κατά 17 εκατ. EUR.

- Ινδία (στήριξη του προϋπολογισμού του τομέα υγείας): Κατά τις διαπραγματεύσεις της συμφωνίας χρηματοδότησης με την κυβέρνηση της Ινδίας, λόγω διοικητικών δυσκολιών από την πλευρά του δικαιούχου καθυστέρησε η υπογραφή της συμφωνίας. Επομένως, το αρχικά εκτιμηθέν ποσό μειώνεται κατά 13 εκατ. EUR.

- Ινδία: για σύμβαση σχετικά με πρόγραμμα για την άνοδο του επιπέδου της σχολικής εκπαίδευσης το τελικό αιτηθέν ποσό, λόγω απρόβλεπτης εντολής είσπραξης στον αντισυμβαλλόμενο, είναι χαμηλότερο από το αναμενόμενο κατά 1,7 εκατ. EUR.

- Καμπότζη (πρόγραμμα στήριξης του προϋπολογισμού): λόγω της βραδείας προόδου της εφαρμογής από την κυβέρνηση των ενεργειών που απαιτούνται πριν από την αποδέσμευση των κονδυλίων, οι δόσεις 5 εκατ. EUR δεν θα καταβληθούν εντός του 2008.

- Μιανμάρ: η αρχικά προβλεπόμενη πληρωμή 4,3 εκατ. EUR για σύμβαση με το Γραφείο των Ηνωμένων Εθνών για την υποστήριξη προγραμμάτων (UNOPS) σχετικά με το «Ταμείο για τρεις ασθένειες» (AIDS, ελονοσία και φυματίωση) μειώθηκε σε 2 εκατ. EUR διότι ο λογιστικός έλεγχος έφερε στο φως ορισμένα ζητήματα που δεν επιτρέπουν την πλήρη πληρωμή (μείωση κατά 2,3 εκατ. EUR).

- Πακιστάν: η καταβολή της δόσης των 6 εκατ. EUR δεν αναμένεται το 2008 για το «πρόγραμμα στήριξης του τομέα της εκπαίδευσης» λόγω της θέσης της Παγκόσμιας Τράπεζας που αποφάσισε να αλλάξει τον τρόπο χρηματοδότησης του προγράμματός της, και ως εκ τούτου η ΕΕ πρέπει να διατυπώσει νέο πίνακα πολιτικής. Συνεπώς, η πληρωμή της στήριξης του προϋπολογισμού θα καθυστερήσει.

- Ινδονησία (πρόγραμμα για το δίκαιο και την ασφάλεια): η υπογραφή της συμφωνίας χρηματοδότησης καθυστέρησε από την κυβέρνηση με αποτέλεσμα να μην έχουν ακόμα ανατεθεί οι συμβάσεις. Οι πληρωμές που συνδέονται με την υπογραφή αυτών των συμβάσεων (3 εκατ. EUR) αναβάλλονται για το επόμενο έτος.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2008 | Προϋπολογισμός 2008 (συμπ. ΔΠ 1-6/2008 και ΠΣΔΠ 7-9/2008) | ΠΣΔΠ 10/2008 | Προϋπολογισμός 2008 + ΔΠ 1-6/2008 και ΠΣΔΠ 7-10/2008 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |10 386 000 000 | |11 086 000 000 |9 768 739 600 |0 |-50 000 000 |11 086 000 000 |9 718 739 600 | |1β. Συνοχή για την ανάπτυξη και την απασχόληση |47 267 000 000 | |47 255 948 720 |40 538 785 026 |0 |-4 514 702 522 |47 255 948 720 |36 024 082 504 | | Σύνολο |57 653 000 000 | |58 341 948 720 |50 307 524 626 |0 |-4 564 702 522 |58 341 948 720 |45 742 822 104 | | Περιθώριο[7] | | |-188 948 720 | | | |-188 948 720 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | εκ των οποίων δαπάνες σχετικές με την αγορά και άμεσες ενισχύσεις |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Σύνολο |59 193 000 000 | |56 314 715 538 |53 241 270 053 |0 |-20 682 000 |56 314 715 538 |53 220 588 053 | | Περιθώριο | | |2 878 284 462 | | | |2 878 284 462 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |747 000 000 | |730 274 000 |533 196 000 | | |730 274 000 |533 196 000 | |3β. Ιθαγένεια |615 000 000 | |888 034 197 |981 444 203 |0 |-40 300 000 |888 034 197 |941 144 203 | | Σύνολο |1 362 000 000 | |1 618 308 197 |1 514 640 203 |0 |-40 300 000 |1 618 308 197 |1 474 340 203 | | Περιθώριο[8] | | |16 883 000 | | | |16 883 000 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ [9] |7 002 000 000 | | 7 311 218 000 |8 112 728 400 |0 |-265 600 000 |7 311 218 000 |7 847 128 400 | | Περιθώριο | | | -70 000 000 | | | | -70 000 000 | | | 5. ΔΙΟΙΚΗΣΗ[10] |7 380 000 000 | |7 279 207 193 |7 279 767 193 |0 |0 |7 279 207 193 |7 279 767 193 | | Περιθώριο | | | 177 792 807 | | | | 177 792 807 | | | 6. ΑΝΤΙΣΤΑΘΜΙΣΕΙΣ |207 000 000 | |206 636 292 |206 636 292 |0 |0 |206 636 292 |206 636 292 | | Περιθώριο | | | 363 708 | | | | 363 708 | | | Σύνολο |132 797 000 000 |129 681 000 000 |131 072 033 940 |120 662 566 767 |0 |-4 891 284 522 |131 072 033 940 |115 771 282 245 | | Περιθώριο | | |2 814 375 257 |9 607 842 430 | | |2 814 375 257 |14 499 126 952 | |

[1] ΕΕ L 248 της 16.9.2002, σ. 1.

[2] ΕΕ L 343 της 27.12.2007, σ. 9.

[3] ΕΕ L 130 της 31.5.2000, σ. 1.

[4] Εγκρίθηκε στις 2 Σεπτεμβρίου 2008.

[5] ΕΕ L 208 της 5.8.2008, σ.1.

[6] ΕΕ L 210 της 31.7.2006, σ. 25.

[7] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α. Το μέσο ευελιξίας κινητοποιήθηκε για ποσό 200 εκατ. EUR.

[8] Το ποσό του Ταμείου Αλληλεγγύης της Ευρωπαϊκής Ένωσης εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[9] Το περιθώριο του 2008 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας. Το μέσο ευελιξίας κινητοποιήθηκε για ποσό 70 εκατ. EUR.

[10] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό 77 εκατ. EUR για τις συνεισφορές του προσωπικού στο συνταξιοδοτικό σύστημα.